Source: http://nppoloniny.sopsr.sk/sprava-np-2/
Timestamp: 2020-05-26 06:34:19+00:00
Document Index: 15016019

Matched Legal Cases: ['§ 65', '§ 65', '§ 30', '§ 61', '§ 63', '§ 61']

Správa NP - NP Poloniny
Správa Národného parku Poloniny je organizačným útvarom Štátnej ochrany prírody so sídlom na Tajovského 28B, 974 09 Banská Bystrica. Štatutárnym orgánom štátnej ochrany prírody je generálny riaditeľ, ktorého vymenúva a odvoláva minister životného prostredia Slovenskej republiky.
Územná pôsobnosť Správy Národného parku Poloniny je stanovená Rozhodnutím ministra životného prostredia Slovenskej republiky z 28. januára 2015 č. 3/2015 – 2. o územnej pôsobnosti organizačných útvarov Štátnej ochrany prírody Slovenskej republiky. V zmysle tohto dokumentu má Správa NP Poloniny so sídlom v Stakčíne územnú pôsobnosť na území NP Poloniny, jeho ochranného pásma, ktorý bol vyhlásený nariadením vlády Slovenskej republiky č. 258/1997 Z. z., ktorým sa vyhlasuje Národný park Poloniny a na území celého okresu Snina, a to konkrétne:
okres Snina – okrem častí katastrálnych území, ktoré sú súčasťou vlastného územia CHKO Východné Karpaty – Hostovice a Osadné a okrem častí katastrálnych území, ktoré sú súčasťou vlastného územia CHKO Vihorlat – Kolonica, Ladomírov, Snina, Stakčín, Strihovce a Zemplínske Hámre.
Štátna ochrana prírody Slovenskej republiky je podľa§ 65a ods. 1 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) odborná organizácia ochrany prírody a krajiny s celoslovenskou pôsobnosťou, zriadená ministerstvom životného prostredia SR ako príspevková organizácia,98a) ktorá zabezpečuje úlohy na úseku ochrany prírody a krajiny podľa tohto zákona a osobitných predpisov.98b)
Podľa § 65a ods. 2 Štátna ochrana prírody Slovenskej republiky
a) obstaráva a zabezpečuje starostlivosť o osobitne chránené časti prírody a krajiny vrátane vykonávania ich revízií,
b) plní funkciu chovnej stanice a rehabilitačnej stanice a uhrádza výdavky spojené so starostlivosťou o choré, zranené alebo poškodené chránené živočíchy,
c) prijíma oznámenia o nájdených chránených živočíchoch podľa 35 ods. 6, určuje nakladanie s nimi a vedie o nich evidenciu,
d) vedie evidenciu chránených živočíchov a chránených rastlín, ktoré sú v držbe právnických osôb a fyzických osôb mimo prirodzeného výskytu v biotopoch,
e) určuje držiteľom chránených živočíchov a chránených rastlín evidenčné číslo,
f) vedie evidenciu o nájdených chorých, zranených, poškodených, uhynutých a náhodne odchytených, zranených a usmrtených celoročne chránených živočíchov,
g) vedie evidenciu škôd spôsobených určenými živočíchmi,
h) vyhotovuje, obstaráva a vedie vybranú dokumentáciu ochrany prírody a krajiny a iné odborné podklady s ňou súvisiace, poskytuje informácie z nej a realizuje vybrané opatrenia z nej vyplývajúce,
i) vypracúva programy starostlivosti o územia medzinárodného významu,
j) vypracúva návrhy kompenzačných opatrení podľa 28 ods. 9,
k) poskytuje potrebné podklady a súčinnosť pri komplexnom zisťovaní stavu lesa a rámcovom plánovaní,
l) zabezpečuje označovanie osobitne chránených častí prírody a krajiny,
m) vykonáva výskum osobitne chránených častí prírody a krajiny a vedie evidenciu správ o výsledkoch ich výskumu a na svojom webovom sídle zverejňuje výsledky výskumu financovaného z verejných zdrojov ( 56 ods. 4),
n) vykonáva sprievodcovskú činnosť v chránených územiach,
o) vyberá vstupné do chránených území,
p) vedie evidenciu zmlúv, ktoré uzavrela podľa 61a až 61d,
q) spravuje jaskyne a pozemky v chránených územiach a ich ochranných pásmach, ktoré nadobudla ako opatrenie podľa 28 alebo ktoré nadobudla podľa § 30 ods. 7, § 61c ods. 1 alebo § 63,
r) užíva pozemky v chránených územiach a ich ochranných pásmach, ktoré sú predmetom nájmu podľa 30 ods. 7 a § 61b, ako aj iné pozemky v chránených územiach a ich ochranných pásmach, ktoré má v nájme alebo výpožičke,
s) poskytuje vlastníkovi alebo nájomcovi pozemku súčinnosť pri zabezpečení starostlivosti o pozemok podľa 61d,
t) vykonáva monitoring stavu a zmien prírodných ekosystémov v meniacich sa ekologických podmienkach a zabezpečuje opatrenia na udržanie a zlepšenie ich ekologickej stability,
u) riadi a koordinuje činnosť členov stráže prírody na základe poverenia orgánu ochrany prírody,
v) spracúva odborné stanoviská pre rozhodovaciu a inú činnosť orgánov ochrany prírody,
w) vykonáva kultúrno-výchovnú, propagačnú a edičnú činnosť v oblasti ochrany prírody a krajiny, zabezpečuje činnosť informačných stredísk a iných zariadení ochrany prírody a krajiny,
x) zúčastňuje sa na medzinárodnej spolupráci a na uskutočňovaní medzinárodných projektov programov a dohovorov v oblasti ochrany prírody a krajiny a zabezpečuje a koordinuje starostlivosť o územia medzinárodného významu,
y) poskytuje súčinnosť pri vedení štátneho zoznamu,
z) plní ďalšie úlohy vo veciach ochrany prírody a krajiny ustanovené v druhej až štvrtej časti tohto zákona alebo uvedené v jej štatúte.
Podrobnejšie informácie o pôsobnosti a ďalších úlohách Štátnej ochrany prírody Slovenskej republiky (ďalej len ŠOP SR) sú stanovené v štatúte ŠOP SR a jeho dvoch dodatkoch – Dodatok č. 1 a Dodatok č. 2.
Štatút Štátnej ochrany prírody Slovenskej republiky
Dodatok č. 1 k štatútu Štátnej ochrany prírody Slovenskej republiky
ČO NÁM PREZRÁDZA LOGO NP POLONINY?
Logo Národného parku Poloniny – má trojuholníkový tvar symbolizujúci jeho polohu na hraniciach troch štátov – Slovenska, Ukrajiny a Poľska. Vo vnútri je znázornený ako predstaviteľ fauny vlk dravý (Canis lupus). K vlkovi sa viaže prvý historický známy názov pohoria Bukovských vrchov z listín z r. 1630 – Vlčie hory. V logu figuruje taktiež čemerica purpurová (Helleborus purpurascens), keďže v období tvorby loga bol druh na Slovensku známy iba z územia národného parku. Logo MaB poukazuje na zaradenie územia do programu UNESCO „Človek a biosféra“ prostredníctvom zapísania územia do zoznamu biosférických rezervácií sveta.
Logom s podobnou grafikou sa vyznačuje územie chránenej krajinnej oblasti (CHKO) Východné Karpaty. Jedná sa o chránené územie susediace s územím NP Poloniny. V logu CHKO Východné Karpaty rovnako figuruje ako predstaviteľ fauny vlk dravý (Canis lupus) a ako symbol rastlinstva je v ňom zobrazená vetvička jedle bielej (Abies alba). Podobnosť týchto vyobrazení je zámerom a poukazuje na spoločnú históriu týchto dvoch chránených území. Národný park Poloniny vznikol v r. 1997 odčlenením severovýchodnej časti pôvodného územia CHKO Východné Karpaty, ktorá vznikla už v r. 1977.
Európsky deň prírodných a národných parkov
Zoznámte sa s chránenou valdštejnkou kuklíkovitou
Sviatok Zeme oslavuje polstoročnicu
MBR Východné Karpaty